**NATJEČAJ ZA DODJELU BESPOVRATNIH SREDSTAVA IZ FONDA EUROPSKE POMOĆI ZA NAJPOTREBITIJE**

**„PREHRANA III“**

**POPIS KRITERIJA ZA ODREĐIVANJE CILJANIH SKUPINA**

**I POTREBNI DOKAZI**

|  |  |
| --- | --- |
| **PODRUČJE ISKLJUČENOSTI /KRITERIJI** | **DOKAZI** |
| **Isključenost s obzirom na obiteljsku strukturu** |  |
| Djeca iz višečlane obitelji (obitelj s troje i više djece) | Rodni listovi djece, potvrde o  školovanju i drugi dokumenti |
|  | koji dokazuju ovaj kriterij\* |
| Djeca bez odgovarajuće roditeljske skrbi, djeca koja se nalaze na skrbi izvan vlastite obitelji (npr. u udomiteljskoj obitelji)/djece s  poremećajem u ponašanju | Rješenja o priznavanju prava u sustavu socijalne skrbi |
| Djeca iz jednoroditeljskih obitelji | Smrtni list, odluka o roditeljskoj  skrbi |
| **Isključenost s obzirom na ekonomski status** |  |
| Djeca korisnika zajamčene minimalne naknade ili druge naknade sukladno Zakonu o socijalnoj skrbi (doplatak za pomoć  i njegu, osobna invalidnina i sl.) | Rješenje Centra za socijalnu skrb o ostvarenom pravu\*\* |
| Djeca iz obitelji koje su korisnici prava na doplatak za djecu | Rješenje o priznavanju prava  na doplatak za djecu, potvrda o primitku doplatka za djecu\*\*\*\* |
| Djeca kojoj su jedan ili oba roditelja nezaposleni | Potvrda o vođenju u evidenciji Hrvatskog zavoda za zapošljavanje ili drugi dokument  koji dokazuje ovaj kriterij |
| **Isključenost s obzirom na identifikaciju** |  |
| Djeca romske i/ ili ostalih nacionalnih manjina | Rodni list djeteta\*\*\* |
| **Isključenost s obzirom na zdravstveni status i / ili invaliditet** |  |
| Djeca s teškoćama u razvoju/težim zdravstvenim teškoćama | Rješenja o priznavanju prava u sustavu socijalne skrbi ili mišljenje relevantnog tijela, nalaz vještačenja te druga dokumentacija koja dokazuje  ovaj kriterij.\*\*\*\*\* |
| Obitelji u kojoj je jedan ili oba roditelja (članovi obitelji) teže  bolesna/osobe s invaliditetom | Zdravstvena dokumentacija\*\*\*\*\* |
| **Ostala područja isključenosti** |  |
| Djeca iz obitelji u riziku od siromaštva, koja se po osobnoj procjeni djelatnika škole ili centra za socijalnu skrb, nalaze u  nepovoljnim osobnim, socijalnim i materijalnim okolnostima | Mišljenje/Izjava školskog pedagoga, učitelja, ravnatelja, socijalnog radnika i dr.  ( maksimalno 5% djece  po partnerskoj organizaciji) |

**OBJAŠNJENJA POJEDINIH DOKAZA**

\* U obzir će se uzimati sva djeca koja žive u zajedničkom kućanstvu, što uključuje djecu rane i predškolske dobi, kao i polaznike osnovnog, srednjoškolskog te visokog obrazovanja. Također, djeca koja su završila školovanje, a žive u istom kućanstvu, svoj status dokazuju potvrdom o nezaposlenosti.

\*\* Škola također može zatražiti skupne potvrde koje dokazuju CZSS-a i/ili HZZ-a za svoje učenike (roditelje)

\*\*\* Potvrda Vijeća romske nacionalne manjine također je prihvatljiva u slučaju kada se na rodnom listu dijete vodi kao Hrvat, zbog toga što se Romi u povećoj mjeri izjašnjavaju kao Hrvati.

\*\*\*\* Nije nužno da roditelji dobivaju doplatak za dijete koje pohađa pojedinu školu, već je dovoljno da se radi o obitelji koja je korisnik prava na doplatak za djecu.

\*\*\*\*\* Odnosi se na djecu čije sposobnosti u međudjelovanju s čimbenicima iz okoline ograničavaju njihove mogućnosti i postoji potreba za dodatnom podrškom što je vidljivo iz dokumenata koji se donose temeljem važećih nacionalnih propisa na tom području. Druga dokumentacija koja se navodi da dokazuje ovaj kriterij ostavlja mogućnost školi da procijeni privremenu potrebu koja se temelji na privremenoj težoj zdravstvenoj teškoći koja zahtijeva dodatne resurse obitelji u rješavanju zdravstvenih problema i od utjecaja je na mogućnost obitelji da sudjeluje u osiguravanju školskog obroka za dijete. Također obitelji u kojoj je jedan ili oba roditelja (članovi obitelji) teže bolestan / osoba s invaliditetom, odnosi se na roditelje ili članove obitelji koji radi teže bolesti ili invaliditeta u međudjelovanju s čimbenicima iz okoline i u situaciji kada su im potrebni dodatni resursi za rješavanje zdravstvenih problema nisu u mogućnosti sudjelovati u osiguravanju školskog obroka za dijete, što se dokazuje zdravstvenom dokumentacijom o postojanju bolesti ili invaliditeta.